
Márklár/Előszó

[image: ]Csőváz! Mike vagyok. Cannabistermesztő. Persze kicsiben, szinte csak magunknak, de mivel a fű terem, ezért én vagyok a termesztő. Dermesztő!  [image: ]  

––––––––

Egyébként igazán isteni érzés, ahogy a kis magból a te gondoskodásod által gyönyörű növény lesz, tele csodaszép bibékkel és virágokkal.

Szóval termesztgetem a kis csajszikat, és arra gondoltam, megosztanám a tapasztalataimat, amelyeket a tizenöt letermelt kültéri és beltéri farmom gondozása közben szereztem.

Naplószerűen, saját fotókkal illusztrálva, tudományos tényekkel teletűzdelt kis irománynak készül.

Ez a könyv mindenféle segítséget megad ahhoz, hogy egy csodaszép, nagy hozamú, bitang erős kis farmot készíthess, alkothass.

Szinte heti lebontásban követheted a közel három hónapot. Az összes hozzávaló és főként a mag beszerzésétől a szárítás befejezéséig útmutatást nyújt minden kezdő számára.

Rengeteg kérdésre kapsz választ.

Olvasd a könyvet, kövesd az utasításokat, fogadd meg a tanácsokat, légy lelkiismeretes, szeresd a növényeket — és a siker garantált! [image: ]

Az előszó után

Vannak, akik saját maguk termesztenek füvet, hogy egy komoly nap után el tudjanak lazulni. Így pénzt tudnak megtakarítani, és könnyebben jutnak jó minőségű marihuánához. Ez egy izgalmas és érdekes munka.

Fontos, hogy a legnagyobb szeretettel és gondoskodással foglalkozz a növényeiddel. Minden cannabis fajta különböző. Mindegyiknek megvan a saját növekedési üteme, hozama, aromája, mérete, erőssége, valamint kannabinoid- és terpéntartalma.

Érdemes feminizált magokat vásárolni és ültetni, mert ezeket genetikailag úgy tervezték, hogy kizárólag nőivarú növényekké fejlődjenek. Ja, és ezek természetesen sinsemilla, azaz mag nélküli növények. Egyáltalán nem lesz bennük mag, így a végén jobb lesz a minőségük.

És most egy kicsit bővebben a marihuánáról.

A marihuána

Először is szögezzük le: a fű nem drog, csak idióta törvények vannak.
A növényben 483 ismert vegyület található. A fű mindenre is jó.
Én közel ötvenévesen nem szedek semmiféle gyógyszert. Minden problémára van megfelelő cannabis.

Mintha Isten adott volna az embereknek egy csodanövényt. Amit évezredeken át használtak is. A legősibb kultúrák leírásaiban is fellelhető a marihuána gyógyászati felhasználása.

A kínai orvoslásban már i. e. 2700-ban alkalmazták. Indiában az ajurvédikus gyógyászatban vijaya néven ismerték, és szent növényként tisztelték. Elterjedt volt még az ókori Egyiptomban, Görögországban és Rómában is.

Később, a középkorban is fontos szerepet játszott az orvoslásban és az iparban.

A 19. században a kannabisz gyógyászati felhasználása ismét előtérbe került. Számos amerikai és európai orvos alkalmazta különféle betegségek kezelésére, például migrén, álmatlanság, étvágytalanság esetén, illetve fájdalomcsillapításra.

Azonban a 20. század elején a megítélése negatív irányba fordult. 1937-ben az Egyesült Államokban bevezették az adótörvényt, amely gyakorlatilag betiltotta a használatát. Ez a döntés politikai és gazdasági érdekek mentén született, konkrétan a nagy gyógyszergyárak nyomására. Kriminalizálták – csak a pénz miatt.

Ez a növény tényleg egy csoda. Ha ezt használná az emberiség, nem volna szüksége a gyógyszeripar mérgeire. Elkezdessz valamit szedni egy problémádra, ami jobb esetben megoldja – vagy nem –, de az biztos, hogy csinál helyette legalább három újat.

A lényeg, hogy szedd és vedd a készítményeiket. Addig vagy jó ügyfél, amíg fizetsz.



A világ számos részén, ha a mérgek helyett a füvet választanád, a törvény sújt le rád. Az idióta törvények. Vannak azonban haladó országok, ahol legális. Itt nálunk, Spanyolországban is legálisan termeszthetsz magadnak otthon füvet. Ez rohadt jó!

A modern orvostudomány egyre inkább felismeri a benne rejlő lehetőségeket. A növényben található kannabinoidokat, mint a THC és a CBD, többek között az epilepszia gyógyítására is használják.

1961-ben az ENSZ kábítószer-egyezménye tiltott anyagnak minősítette. Világszerte szigorú szabályozások léptek életbe.

Harmincöt évet kellett várni a csodára.

1996-ban Kalifornia elsőként engedélyezte az orvosi kannabisz használatát.

A kannabisz története jól mutatja, hogy a növény megítélése folyamatosan változott. Míg az ősi kultúrák gyógyászati és spirituális célokra használták, addig a modern világ hosszú időre tiltólistára tette – pénzért és hatalomért.

Így elvették az emberiségtől ezt a csodanövényt, és rákényszerítik a „gyógyszernek” álcázott mérgek használatára.

Ennyit a marihuána történelmi áttekintéséről. Akkor most nézzük magát a növényt.

Ha valaha is élvezted már a fű hatásait, akkor ismered azokat a csillogó struktúrákat a rügyek felszínén. Ezek a trichómák. 

[image: What Makes Cannabis Trichomes So Special?]

Több mint százötven terpén és körülbelül száz kannabinoid kiválasztásáért felelős mirigyek. Ezek a fitokemikáliák más anyagokkal együtt felelősek az egyes fajták egyedi ízéért, illatáért és hatásaiért.

Három fő fajtát különböztetünk meg: 

indica, sativa és ruderalis.

Az indica növények rövidebbek, és széles, sötétzöld leveleik vannak.

[image: ]

A legtöbb ma ismert indica fajta Kelet-Ázsiából, Indiából, Nepálból, Tibetből vagy Afganisztánból származik.

Fő hatásai: fáradtságot okoz, fokozza az étvágyat, gyulladáscsökkentő, fájdalomcsillapító, nyugtató és relaxáló hatású.
Fokozza a hallási és tapintási érzékeket.

A sativa

A Cannabis sativa az egyenlítői régiókból származik.
Hajlamos nagyon magasra nőni (ha sátorban termeszted, kontrollálni kell).
Fő hatásai: elmulasztja a fáradtságot és felélénkít, motiváló hatású, elősegíti a koncentrációt és az éberséget.

